b"\n_START_ARTICLE_\nGaspar Hurtado\n_START_SECTION_\nBiografia\n_START_PARAGRAPH_\nEstudi\xc3\xa0 teologia a la Universitat d'Alcal\xc3\xa1, on fou n\xc3\xbamero u en la promoci\xc3\xb3 del 1602. Tingu\xc3\xa9 problemes amb la Investigaci\xc3\xb3 doctoral a causa de la defensa que f\xc3\xa9u de la tesi Non est de fide hunc: numero Papam, exempli gratia, Clementem octavum esse verum Papam._NEWLINE_Acabat el doctorat, obtingu\xc3\xa9 la c\xc3\xa0tedra a la mateixa universitat el 1607, amb 32 anys, per\xc3\xb2 hi renunci\xc3\xa0 per entrar com a monjo al monestir d'El Paular. Sis mesos despr\xc3\xa9s va deixar el monestir per entrar a la Companyia de Jes\xc3\xbas. Des d'aleshores torn\xc3\xa0 a les aules amb la Companyia i com a successor de Gabriel V\xc3\xa1zquez a la c\xc3\xa0tedra de filosofia. La seva carrera la desenvolup\xc3\xa0 des d'aleshores entre les universitats d'Alcal\xc3\xa1 i de M\xc3\xbarcia._NEWLINE_Per la seva condici\xc3\xb3 de jesu\xc3\xafta i per la seva obra, cr\xc3\xadtica amb part de l'escol\xc3\xa0stica de Tom\xc3\xa0s d'Aquino, sobretot el seu llibre Tractatus de Deo, fou processat per la Santa Inquisici\xc3\xb3 el 1641, per\xc3\xb2 finalment en fou absolt."